kardosdrur/scandi-wiki huggingface dataset:
Christine Harboe

Christine Harboe, født baronesse Fuiren (ca. oktober 1682 – 24. november 1735 i København) var en dansk gehejmerådinde og legatstifterinde.

Christine Fuiren, datter af lensbaron Diderik Fuiren, ægtede 28. marts 1703 gehejmeråd Jens Harboe, efter hvem hun allerede 7. februar 1709 blev enke. En omhyggelig opdragelse og undervisning havde gjort denne ualmindelig begavede kvinde til en særdeles dannet dame, der med levende interesse for litterære sager forbandt sans for omgang med lærde og begavede mænd. Mest ved vi i så henseende om hendes forhold til Christian Falster, der jævnligt besøgte hende på Støvringgård og i mange retninger havde en betydelig støtte i hende, hvorom hendes velskrevne og fornøjelige breve til ham vidner. Ved siden af de litterære beskæftigelser forsømte hun ikke at tage sig af de praktiske opgaver; som ejerinde af Støvringgård og Søndervang viste hun stor dygtighed i bestyrelsen af sine godser, og hun hjalp ofte ved sin klogskab bønderne ud af prokuratorernes garn; dertil var hun godgørende på en forstandig måde og understøttede uopfordret mange trængende. Til sine sidste dage bevarede hun et godt helbred, indtil hun 1734 begyndte at skrante; hun besøgte derfor badene i Aachen, hvorfra hun i følgeskab med en del bekendte, herrer og damer, gjorde en rejse gennem Frankrig og England, som hun havde fået lyst til at se. Året efter, just som hun kom tilbage fra en inspektionsrejse til Støvringgård, blev hun syg i København og døde 24. november 1735. "Blandt Mænd og Lærde var hun lærd og behagelig og blandt Fruentimmer Kone og en fornuftig, vis og højagtet Husmoder", siger en samtidig om hende; som bevis på hendes ualmindelige kundskaber anføres, at hun var hjemme i latin, tysk, fransk og italiensk.

Allerede flere år før sin død havde den barnløse frue taget bestemmelse om sin formues anvendelse i fremtiden; først dagen før sin død nåede hun at underskrive fundatserne for Det Harboeske Enkefruekloster i København og Støvringgård Jomfrukloster, til hvilke udmærkede stiftelser hun legerede så godt som hele sin meget betydelige formue, der herved er blevet til stor velsignelse for mangfoldige.

Hun er begravet i Vor Frue Kirke.

Der findes portrætmalerier af hende på Støvringgård (1743 af Ulrich Ferdinandt Beenfeldt) og i Det Harboeske Enkefruekloster.

Kilder 

 
 Personalhistorisk Tidsskrift, 2. række, V.
 C. Bruun, Falsteriana, s. 64 ff.
 C. Bruun, Kjøbenhavn, III, 170.

Personer i Dansk Kvindebiografisk Leksikon
Legatstiftere fra Danmark
Filantroper fra Danmark
Baronesser fra Danmark
Christine
Slægten Fuiren
Danskere i 1700-tallet
Godsejere fra Danmark
Diderik Fuiren (lensbaron)

Diderik lensbaron Fuiren (11. august 1656 i København – 13. august 1686 på Fuirendal) var en dansk godsejer, far til Christine Harboe.

Hans fader af samme navn, Diderik Fuiren (1621-1656),"en rig og lærd og velberejst Mand", var død samme år; hans moder, Anne Kirstine Friis (død 1659), ægtede året efter diplomaten Cornelius Pedersen Lerche. Sin barndom tilbragte Fuiren hos ærkebiskop Hans Svane og efter dennes død hos sin farbroder Thomas Fuiren; under disses tilsyn udviklede han sig så smukt og godt, at han allerede 1674, året efter farbroderens død, var moden til at fortsætte sin uddannelse i fremmede lande, efter at han med kongelig tilladelse selv havde overtaget bestyrelsen af sin meget betydelige formue. På rejsen, der synes at have varet to-tre år, så Fuiren sig godt om og uddannede sig vistnok mere som en ung herremand end som videnskabsdyrker. Efter hans hjemkomst ophøjede kongen ham 13. marts 1677 til friherre af Fuirendal, med hvilket navn det prægtige gods Vindingegård, som han havde arvet efter sin ovennævnte farbroder, blev oprettet til baroni 13. maj samme år (Baroniet Fuirendal); samme år blev han kancelliråd og 1683 justitsråd (dvs. assessor i Højesteret). Fuiren, der var svagelig fra barn af, døde allerede 13. august 1686. Foruden Fuirendal ejede han Støvringgård og Søndervang i Jylland.

Han blev gift 6. oktober 1677 i København med Margrethe Eilersen (Elers) (20. juli 1648 i København - 15. september 1708), datter af professor Jørgen Eilersen. Hun havde i sin ungdom haft en stærk fristelse, da "en stor Person" ville have hende til mætresse (1672), og hendes slægt og venner, ja selv hendes fader, var tilbøjelige til at føje vedkommende; men hun "inklinerede til et ærligt og dydigt Navn" og holdt stand imod anfægtelserne. Ved sit bryllup blev hun særskilt optaget i friherrestanden som baronesse Elers. Parret er begravet i Vor Frue Kirke.

Der findes portrætmalerier af ham på Støvringgård og i Det Harboeske Enkefrukloster.

Kilder 

 
 Progr. fun. acad.
 Danske Herregaarde, VI: Støvringgaard; VIII: Fuirendal.
 Erik Pontoppidan, Marmora Dan., I, 59 f.
 Joh. Monrads selvbiografi, s. 77.

Diderik 2
Godsejere fra Danmark
Lensbaroner fra Danmark
Danskere i 1600-tallet
Justitsråder fra Danmark
Højesteretsdommere fra Danmark
Personer fra København
Ligue 1 2006-07

Ligue 1 2006-07 blev spillet fra 4. august til 26. maj, og var Frankrigs bedste fodboldrække i sæsonen 2006-07.

Slutstilling 

Fodboldsæson 2006-07
2006-07
Ligue 1 2007-08

Ligue 1 2007-08 var den 6. udgave af Ligue 1 under det nye navn. FC Metz, SM Caen og RC Strasbourg var de oprykkede hold. Den startede i august 2007, og var færdig 17. maj 2008. Lyon blev mester, og tog sin 7. titel gennem tiderne. Lens, Strabourg og Metz rykkede ned i Ligue 2 efter sæsonafslutningen.

Klubinfo

Stilling

Topscorere

Refererencer 

Fodboldsæson 2007-08
2007-08
Jan Eilers

Jan Eilers (Eilersen, Elers) var en dansk søofficer.

Hans herkomst er ukendt. Eilers blev 1665 forfremmet til løjtnant, var 1666 med fregatten Sorte Bjørn, der på vej til Drammen  grundstødte ved Læsø, men kom flot efter to dages forsøg, blev 1667 kaptajn med 300 rigsdaler i gage, samme år chef for Sorte Bjørn til Norge, 1668 og 1669 atter chef for Sorte Bjørn, 1673 kaptajn "ved Bommen" for de tre der liggende orlogsskibe. Eilers var 1675 og 1676 chef for orlogsskibet Delmenhorst, med hvilket han under Niels Juel medvirkede ved Gullands erobring og senere deltog i slaget ved Øland. 1677 deltog han som chef for samme skib i slaget på Køge Bugt, hvor han førte schoutbynachtsflag; det følgende år forfremmedes han efter ansøgning til schoutbynacht og anførte som sådan en eskadre, hvormed Göteborg blokeredes, og hvormed han senere konvojerede danske handelsskibe.

Ved udgangen af 1679 blev han afskediget med pension på 200 rigsdaler. 1687 ansøgte han om at få udbetalt sine årspenge, som han ikke havde fået i flere år. Eilers var gift to gange: Første gang med Johanne Pedersdatter (død 1673, begravet 4. juli); anden gang med Anna Madsdatter (ca. 1641 - april 1704, datter af kaptajn Mads Madsen (død 1676). Han er død før sin anden hustru.

Kilder 

 
 Johan Henrik Lützow, Historiske Efterretninger om danske Søe-Officierer, I.
  T.A. Topsøe-Jensen og Emil Marquard, Officerer i den dansk-norske Søetat 1660-1814 og den danske Søetat 1814-1932, bind 1, København: H. Hagerups Forlag 1935, s. 326.

Admiraler fra Danmark
Personer i Den Skånske Krig fra Danmark-Norge
Danskere i 1600-tallet
Københavns hoteller

Dette er en oversigt over Københavns største hoteller baseret på antal værelser. Listen er ikke komplet og udbygges stadigvæk. De to Oslobåde er markeret med orange, da hver af disse cruisefærger som udgangspunkt befinder sig i København hver anden dag.

Fra januar 2010 indtil december 2014 steg det samlede antal sengepladser på Københavns hoteller med 7400 til 32.800, og 10 nye hoteller kom til. I 2010 var der 4,7 mio. overnatninger på Københavns hoteller. I 2013 var tallet steget til over 6 mio.

Referencer 

 
Lister over bygninger, konstruktioner og anlæg i Danmark
Johan Gottlieb Putscher

Johan Gottlieb Putscher (ca. 1709 – 15. juni 1781 i Helsingør) var en dansk kirurg og embedsmand.

Han var oprindelig læge og stammede fra Hessen-Kassel, blev kirurg og kammertjener hos Christian VI 1736, livkirurg 1746 (og herved fritaget for eksamen) og derefter hos enkedronning Sophie Magdalene, justitsråd 1747, toldkæmmererer i Helsingør 1750, etatsråd 1760 og medlem af Det Kongelige Danske Landhusholdningsselskab 1769. Putscher var kirurg hos dronning Caroline Mathilde under hendes fangenskab på Kronborg 1772, blev konferensråd 1776 og fik samme år dansk indfødsret.

Han blev gift 15. december 1744 i København med Marie (Manon) de Richebourg (13. juli 1718 i København - 29 oktober 1793 i Helsingør), datter af Louis Morillon, kaldet de Richebourg, og Catharine Meunier.

Han opførte en anseelig, nu fredet gård, Putschers Gård, i Stengade 48 i Helsingør.

Kilder 
 Kristian Carøe: Den danske Lægestand: Doktorer og Licentiater 1479-1788, København og Kristiania: Gyldendal 1909, s. 15.

Kirurger fra Danmark
Hofembedsmænd fra Danmark
Konferensråder fra Danmark
Danskere i 1700-tallet
Kammertjenere
Grøfthøjparken

Grøfthøjparken er et boligområde i Aarhus-bydelen Viby navngivet efter en tidligere gård på stedet. Området er bebygget omkring 1970 som en parkbebyggelse bestående af boligblokke og rækkehuse med både ejerboliger og lejeboliger. Bebyggelsen følger det modernistiske neighbourhood unit-ideal, hvor områdets indre dele er præget af grønne områder og gangstier, imens alle veje for biltrafik ligger udenfor i en ring rundt om området. Den grønne karakter styrkes yderligere af nærheden til et større skovområde og Brabrandsøen. Som en del af idealet er der også tænkt lokale byfunktioner ind i byplanen såsom supermarked, kirke og børnehave. Området rummer forkellige klynger af blokke opført i hovedsageligt tre-syv etager af flere forskellige konsortier, der har givet hver klynge deres egne arkitektoniske træk, hvilket har givet området arkitektonisk mangfoldighed. En enkelt blok, Grøfthøjhuset, er opført som et 51 meter højt højhus i 16 etager efter tegninger af Friis & Moltke.

Boligbyggeri i Aarhus
Tetrakord

En tetrakord (af tetra; 'fire' og chorde; 'streng') er i musikken en tonerække på fire toner, som tilsammen udgør en ren kvart. 

Begrebet blev opfundet af det gamle Grækenlands musikteoretikere.

Den joniske, doriske og frygiske skala består hver især af to tetrakorder med samme intervalstruktur. Den joniske tetrakord (dur) består af to heltoneskridt og et halvtoneskridt, hvilket kan skrives som 'w-w-h'.
Ved at sammensætte to tetrakorder med intervalstrukturen "hel, hel, halv", får man en dur-skala. Intervallet mellem de to tetrakorder skal være et heltoneskridt.

C D E F er den første tetrakord i en C-dur-skala, og G A H C er anden tetrakord. Første tone i første tetrakord er altså den samme tone som sidste tone i tetrakord nummer to.
Ved at sætte en tetrakord med intervalstrukturen 'hel, hel, halv' ovenpå den øverste tetrakord i en C-dur-skala (G A H C) får man en G-dur-skala (G A H C D E F# G).

Hvis man tager den sidste tetrakord i en dur-skala og sætter en tetrakord mere ovenpå med samme intervalstruktur som den første, kan man altså bevæge sig med uret i kvintcirklen.

Eksterne kilder/henvisninger
What is a tetrachord? 
Musikudtryk
Musikteori
Bakke Bro i Flekkefjord

Bakke Bro  er en bro over Siraelven, mellem Sirdalsvatnet og Lundevatnet i Flekkefjord kommune i Agder fylke, og er Norges ældste hængebro for vejtrafik. Den blev åbnet i 1844 som  en del af Vestlandske hovedvej mellem hovedstaden og Stavanger. Vejen videre delte sig, så man enten kunne rejse til gårdene på vestsiden af Sirdalsvatnet (Virakveien går nu hele strækningen til Tonstad), eller køre over Tronåsen for at komme til Moi og længere mod vest.

Broen er fredet efter kulturminneloven.  Bakke bro er nu blevet erstattet med en ny bro og er markeret som seværdighed på E39 sammen med Tronåsveien.

Eksterne kilder/henvisninger

 
Billede af broen set fra syd. 
Billede af broen set fra  nord.

Hængebroer
Broer i Agder
Agders geografi
Flekkefjord
Jens Olesen

Jens Olesen er navnet på flere personer:
 Jens Langkniv – den fredløse Jens Olesen fra 1600-tallet
 Jens Olesen (tv-vært) – zoolog og tv-vært, født 1946
 Jens Olesen (tysk tv-vært) - tysk tv-vært
 Jens Tang Olesen – fodboldtræner, født 1947
 Jens E. Olesen – historiker, født 1950
 Jens Asbjørn Olesen – musiker

Se også 
 Jens Olsen (flertydig)
Mapou Yanga-Mbiwa

Mapou Yanga-Mbiwa (født 15. maj 1989) er en fransk fodboldspiller der spiller for franske Lyon. Han har tidligere repræsenteret blandt andet Montpellier, Roma og Newcastle.

Landshold 
Yanga-Mbiwa har (pr marts 2018) spillet fire kampe for det franske landshold.

Referencer

Eksterne henvisninger 

Fodboldspillere fra Frankrig
Personer fra Centralafrikanske Republik
Fodboldspillere fra Montpellier HSC
Fodboldspillere fra Newcastle United F.C.
Fodboldspillere fra AS Roma
Fodboldspillere fra Olympique Lyon
Independent Manchester United Supporters' Association

The Independent Manchester United Supporters' Association (IMUSA) er en supporterforening, der støtter den engelske fodboldklub, Manchester United F.C.. 

Gruppen er uafhængig af klubben. Dens primære formål er at repræsentere interesser for klubbens tilhængere, og lette kommunikation mellem direktørerne og klubbens tilgængere. Foreningen blev dannet på et møde på Gorse Hill Hotel i Stretford i april 1995, som en protestgruppe mod politikken om at kunne stå under kampe. 

Gruppen har derudover været imod Glazers overtag af klubben. Gruppen har udover også været imod de stigende billetpriser, som sker over hele England.

Manchester United F.C.
Manchester United Supporters' Trust

Manchester United Supporters' Trust (tidligere Shareholders United) er den officiele fangruppe for Manchester United F.C.. Den er anerkendt som fangruppe af Supporters Direct. Med over 175.000 medlemmer er fangruppen Storbritanniens største fangruppe.

Referencer

Manchester United F.C.
Stretford End

The Stretford End, officielt the West Stand er en tribune på Old Trafford, stadionet for fodboldklubbben, Manchester United F.C.. Navnet er taget fra Stretford. Tribunen er opdelt i to niveauer, og har i lighed med resten af stadionet et cantilever tag. 

Manchester United F.C.
Republikken Formosa

Republikken Formosa var en republik på Taiwan fra 23. maj 1895 til 21. oktober 1895. Da Qing-dynastiet i Kina efter freden i Shimonoseki skulle give Taiwan til Japan, var der nogle lokale adelige og tilhængere af Qing-dynastiet, der proklamerede Republikken Formosa i håb om, at det kunne forhindre, at Taiwan blev japansk. Efter kun fem måneder gik japanske soldater i land på Taiwan, og efter nogle dage erobrede de hovedbyen Tainan. Det afsluttede modstanden mod japansk besættelse.

Baggrund 
I 1894 kom Kina og Japan i krig. På nogle få måneder besejrede japanerne Kinas Beiyang-flåde, fik kontrol over de kinesiske hærenheder i Manchuriet og erobrede Port Arthur og Wei-hai-wei. Selv om næsten alle kampene fandt sted i det nordlige Kina, havde Japan vigtige territoriale ambitioner i det sydlige Kina. Da krigen nærmede sig afslutningen, tog japanerne skridt til at sikre, at Taiwan blev overdraget til Japan ved den endelige fredsaftale, og de var vel forberedte på besætte øen. I marts 1895 åbnede fredsforhandlingerne mellem Japan og Kina i den japanske by Shimonoseki. Selv om fjendtlighederne i det nordlige Kina blev suspenderet under disse forhandlinger, blev Taiwan og Pescadores specifikt undtagne fra våbenhvilen. Den undtagelse tillod japanerne at igangsætte en militæroperation mod Pescadores i marts 1895 uden at forstyrre forhandlingerne. Pescadores-øerne, der ligger midt imellem fastlandet Kina og Taiwan, var nøglen til en vellykket besættelse af Taiwan. I en hurtig kampagne i den sidste uge af marts erobrede japanerne øerne og forhindrede kinesiske forstærkninger i at blive sendt over Taiwanstrædet til Taiwan. Denne fait accompli havde indflydelse på fredsforhandlingerne, og Shimonoseki-traktaten, der blev indgået den 17. april 1895, sørgede behørigt for Kinas afståelse af Taiwan til Japan. Den 10. maj blev admiral Kabayama Sukenori udnævnt til den første japanske generalguvernør i Taiwan.

Proklamation af Republikken 

Da traktatens indhold nåede Taiwan, besluttede en række fremtrædende personligheder fra det centrale Taiwan ledet af Qiu Fengjia at modarbejde overførslen fra Taiwan til japansk styre. Den 23. maj erklærede disse mænd øens uafhængighed i Taipei og proklamerede etableringen af en fri og demokratisk republik Formosa. Tang Ching-sung, Qing-generalguvernøren i Taiwan, blev udpeget til republikkens første præsident, og hans gamle ven Liu Yongfu, den pensionerede hærfører for Sorte Flag-hæren, der var blevet nationalhelt i Kina for sine sejre over franskmændene i det nordlige Vietnam et årti tidligere, blev inviteret som hærens generalsekretær. Chiu blev udnævnt til overordnet kommandør med beføjelse til at rejse lokale militsenheder over hele øen for at modstå japanerne. På det kinesiske fastland støttede Zhang Zhidong, den magtfulde generalguvernør i Liangkiang, stiltiende Formosa-modstandsbevægelsen, og republikanerne udpegede også Chen Jitong, en kinesisk diplomat der havde indsigt i europæisk tankegang som Republikkens udenrigsminister. Han skulle repræsentere Republikken over for udlandet.

Noter

Litteratur 

 
 
 
 
 
 

Forhenværende republikker
Forhenværende lande i kinesisk historie
Taiwans historie
Carduelis

Carduelis er en slægt af fugle i familien finker, der er udbredt i Europa, Asien og Nordafrika. Traditionelt har slægten været opfattet som en stor gruppe, hvoraf nogle arter også yngler i Nord- og Sydamerika, men senest har det vist sig, at den er polyfyletisk. Den bør derfor splittes op i flere slægter og i så fald omfatter slægten kun tre arter, hvor stillits (Carduelis carduelis) er den mest udbredte.

Arterne i slægten Carduelis har et kegleformet næb med bred basis og med lige eller kun svagt bøjet næbryg. Vingerne er lange og smalle, og halen er kløftet.

Arter 
Slægten Carduelis, opfattet i snæver forstand, omfatter kun tre arter:
 Stillits, Carduelis carduelis
 Citronsisken, Carduelis citrinella
 Brunrygget citronsisken, Carduelis corsicana

Traditionelt har slægten Carduelis dog været mere omfattende med for eksempel også disse arter:
 Gråsisken Acanthis flammea
 Hvidsisken, Acanthis hornemanni
 Grønsisken Spinus spinus
 Guldsisken, Spinus tristis
 Hættesisken, Spinus magellanica
 Tornirisk Linaria cannabina
 Bjergirisk, Linaria flavirostris
 Grønirisk Chloris chloris

Andre slægter 
De arter som ikke er medtaget i slægten Carduelis, når den opfattes snævert, er flyttet til disse slægter:
 Spinus
 Linaria
 Acanthis
 Chloris

Noter

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1961.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Finker
Linaria (fugl)

Linaria er en slægt af fugle i familien finker, der er udbredt i Europa, Asien og Afrika. Slægten er foreslået at omfatte visse af de fugle, der traditionelt placeres i slægten Carduelis, men på grund af ny viden om deres afstamning bør placeres i egen slægt.

Arter 
De fire arter i slægten Linaria:
 Tornirisk, Linaria cannabina
 Bjergirisk, Linaria flavirostris
 Yementornirisk, Linaria yemenensis
 Somalitornirisk, Linaria johannis

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Finker
John Henry Davies

John Henry Davies (1864 - oktober 1927) var en rig bryggeriejer. I 1902 reddede han Manchester United F.C. (dengang Newton Heath) fra konkurs. Det var også ham der finansierede Old Trafford, hjemsted for Manchester United F.C., og lagde for fundamentet for yderligere udvikling. 

Desuden var det ham, som ændrede Newton Heaths navn til Manchester United F.C..

Formænd for Manchester United F.C.
Erhvervsfolk fra Storbritannien
James W. Gibson

James William Gibson (21. oktober 1877 – september 1951) var en britisk forretningsmand, der ejede Manchester United fra december 1931 frem til sin død.

Gibson voksede op i det centrale Manchester med en lillebror, og en søster som døde tidligt. Da han var 14 år, døde begge hans forældre af sygdom, og han flyttede ind hos hans bedsteforældre på hans fars side.

Han reddede Manchester United fra konkurs. Han drev klubben i omkring 25 år.

Videre læsning 

 Jim White, Manchester United The Biography, Sphere, 2009. 
 Peter Harrington, The Gibson Guarantee - The Saving of Manchester United: 1931-1951, Questions Answered, 1994. 

Formænd for Manchester United F.C.
Erhvervsfolk fra Storbritannien
5 Minutter Før Lektionen

5 Minutter Før Lektionen (Russisk 5 минут до урока) er en Sang skrevet af den Russiske børnesanger Dayana Kirillova. Sangen blev skrevet og udgivet i 2012. Dayana optrådte med sangen i den russiske version af Børnenes melodi grand prix, men vandt dog ikke.

Sange fra Rusland
De 5 Gaarde

De 5 Gaarde A/S er en dansk virksomhed der primært beskæftiger sig med salg af dansk producerede fødevarer under varemærket De 5 Gaarde. Virksomheden  er stiftet i 2001 og er ejet af H.K.H. Prins Joachim samt Troels Holch Povlsen. Virksomheden har hovedsæde i Horsens.  De fem gårde der som udgangspunkt udgjorde samarbejdet var  Constantinsborg, Frijsenborg, Gyllingnæs, Schackenborg og Wedellsborg, men i 2019 trak Bendt Wedell Frijsenborg ud af samarbejdet.

Varer 
Sortimentet består af special øl og spiritus, mel og melblandinger, olie og eddike samt marmelade.  Varerne sælges gennem egen webbutik samt i detailhandlen.

Referencer

Eksterne henvisninger 
 Websted

Handelsvirksomheder i Danmark
Fødevarevirksomheder i Danmark
Etableret i 2001
Cleveland Institute of Music

Cleveland Institute of Music er et amerikansk privatejet musikkonservatorium, der er beliggende i Cleveland, Ohio i USA.

Cleveland Institute of Music er beliggende i University Circle District of Cleveland og ledes af Paul Hogle.

Historie 
Konservatoriet blev grundlagt i 1920 af komponisten og musikeren Ernest Bloch. I dag er der ca. 1.100 personer, der søger for optagelse til 150 bachelor- og kandidatpladser hvert år.

Eksterne henvisninger 

 Officiel hjemmeside

Musikuddannelse
Uddannelsesinstitutioner i USA
Etableret i 1920
Wilco Kelderman

Wilco Kelderman (født 25. marts 1991 i Amersfoort) er en hollandsk professionel cykelrytter for .

Kelderman er vinder af Tour of Norway 2011 og af Post Danmark Rundt 2013.

Eksterne links 

 

Mandlige cykelryttere fra Nederlandene
Danmark Rundt-vindere
Knud Andersen (atlet)

Knud Andersen var en dansk atlet som var medlem af KSG og fra 1932 Sparta i København. Han vandt det danske mesterskab på 110 meter hæk 1933.

Danske mesterskaber 
  1933 110 meter hæk 15,7 
  1932 110 meter hæk 16,6 
  1931 110 meter hæk 16,0 
  1930 DM 110 meter hæk 15,8 
  1928 DM 110 meter hæk 16,9

Eksterne henvisninger 
 Statletik.dk Profil - Knud Andersen

Hækkeløbere fra Danmark
Atleter fra KSG
Atleter fra Sparta Atletik
Herbert Agerbeck

Marius Herbert Agerbeck (25. marts 1905 i København-?) var en dansk atlet som var medlem af AIK 95 i København. Han vandt flere DM medaljer i hækkeløb og højdespring sidst i 1920'erne og starten af 1930'erne.

Herbert Agerbeck er farfar til Henrik Agerbeck som spillede fire landskampe på Danmarks fodboldlandshold.

Danske mesterskaber 
   1933 110 meter hæk 15,7 
   1932 110 meter hæk 16,6 
  1931 110 meter hæk 16,0 
   1930 110 meter hæk 15,8 
   1928 110 meter hæk 16,9 

  1929 400 meter hæk 59,9 
  1928 400 meter hæk 59,1 
  1927 Højdespring 1,65

Eksterne henvisninger 
 Statletik.dk Profil - Herbert Agerbeck

Hækkeløbere fra Danmark
Atleter fra AIK 95
Længdespringere fra Danmark